አሜሪካ ከ28 ዓመታት በኋላ በሶማሊያ ኤምባሲዋን መክፈቷን አስታወቀች
አሜሪካ ከ28 ዓመታት በፊት የዘጋችውን ኤምባሲዋን ዳግም ሞቃዲሾ ከተማ ላይ መክፍቷን አስታወቀች፡፡     የአሜሪካ ውጭ ጉዳይ መስሪያ ቤት የኤምባሲውን በሞቃዲሾ መከፈት አስመልክቶ በሠጠው መግለጫ ውሳኔው በሀገሪቱ የፀጥታ፣ የዲሞክራሲ እና የምጣኔ ሃብት መሻሻል ላይ ጉልህ ሚና እንደሚጫወት ጠቅሷል፡፡   በሞቃዲሾ ለተከፈተው ኤምባሲውም በአፍሪካ ቀንድ ከፍተኛ ልምድ ያላቸውን አምባሳደር ዶናልድ ያማሞቶ መሾማቸውን ስቴት ዲፓርትመንት ገልጿል፡፡በተጨማሪም በሃገሪቱ እየተሻሻለ የመጣው የፀጥታ ሁኔታ ለኤምባሲው መከፈት ትልቅ አስተዋጽኦ  ማድረጉም ተገልጿል ፡፡    አሜሪካ በሶማሊያ የሚገኘውን ኤምባሲዋን እኤአ በ1991 በተቀሰቀሰው የእርስበርስ ግጭት በኋላ መዝጋቷ  ይታወሳል፡፡በአሁኑ ወቅትም አሜሪካ አልሻባብ ላይ ተደጋጋሚ የሆነ የአየር ጥቃት እንደምትሰነዝር ተገልጿል፡፡አሜሪካ በተባበሩት መንግስታት ድጋፍ ለተሠማራው የአሚሶም ኃይል ድጋፍ በማድረግ ላይ ትገኛለች፡፡( ምንጭ:ሮይተርስ)   